เรื่องร้องเรียน: วันนี้เดินออกจากร้านยา ซึ่งเป็นอาคารพาณิชย์ เมื่อเดินออกมาเกือบโดนมอเตอร์ไซด์อย่างจังค่ะ รถมอเตอร์ไซด์เบรคทัน แล้วรีบขับไปเลย อยากให้เพิ่มมาตรการการจับ ปรับ หรือยึดใบอนุญาตขับขี่กับผู้ที่ขับบรทางเท้าและขับเร็วแบบนี้ เพื่อให้ลดการเกิดอุบัติเหตุของประชาชนคนใช้ทางเท้าด้วยค่ะ อยากได้ความปลอดภัยในการใช้ชีวิตประจำวันค่ะ หากมีการติดตั้งกล้องและใช้ระบบ AI เพื่อจับ ปรับและมีบทลงโทษ จะดีมากๆเลยค่ะ วันนี้เจอมอเตอร์ไซด์ทะเบียนเลขที่ ก ท ษ 947 ค่ะ รบกวนพิจารณาและดำเนินการค่ะ ขอบคุณค่ะ
การดำเนินการของเจ้าหน้าที่: ฝ่ายเทศกิจได้ดำเนินการตรวจสอบบริเวณดังกล่าว พบรถจักรยานยนต์จอดกีดขวางทางสัญจรบนบาทวิถี จึงดำเนินการประชาสัมพันธ์ขอความร่วมมือให้เคลื่อนย้ายออกจากบริเวณดังกล่าว เนื่องจากเป็นการกระทำผิดตามพ.ร.บ.รักษาความสะอาดฯ พ.ศ.2535 มาตรา 17(2) จอดหรือขับขี่รถยนต์ รถจักรยานยนต์บนทางเท้า เจ้าของรถรับทราบและดำเนินการแก้ไขทันที ทั้งนี้เต้าหน้าที่จะดำเนินการกวดขันบริเวณดังกล่าวอย่างสม่ำเสมอ ส่วนกรณีหมายเลขทะเบียนรถจักรยานยนต์ตามที่ท่านผู้ร้องแจ้งทางใ่ายเทศกิจจะดำเนินการสืบค้นเจ้าของรถจักรยานยนต์และจัดทำหนังสือเชิญพบต่อไป
ความเห็นของผู้แจ้ง: ดำเนินการรวดเร็วมากค่ะ ขอบคุณค่ะ
พื้นที่: แขวงบางแวก เขตภาษีเจริญ กรุงเทพมหานคร